ไฟแนนช์ทูเดย์
โดย...ช.ชดา
21 ก.ย. 2559

โดย...ช.ชดา
งานสัมมนา “รักษ์ป่าน่าน” ที่คุณปั้น บัณฑูร ล่ำซำ ประธานกรรมการธนาคารกสิกรไทย ถือเป็นงานซีเอสอาร์ใหญ่ประจำปีของแบงก์ ปี 2560 นี้ อาจได้ต้อนรับ พล.อ.ประยุทธ์ จันทร์โอชา นายกรัฐมนตรี ที่จะเดินทางไปร่วมดูสถานการณ์ภูเขาหัวโล้นที่ต้นน้ำน่านด้วยตัวเอง
งานรักษ์ป่าน่านนี่ คุณปั้นรับสนองเบื้องพระยุคลบาท สมเด็จพระเทพรัตนราชสุดาฯสยามบรมราชกุมารี มาดำเนินการ ทำเท่าไหร่ก็ยังพ่ายทุนนิยม แต่คุณปั้นก็ยังไม่ถอดใจทั้งที่ท้อเต็มที ถ้าจะให้ดีควรจะเสนอเป็นวาระแห่งชาติเลยดีไหม 
พี่บู๊ “ชาติชาย พยุหนาวีชัย” ผู้อำนวยการธนาคารออมสิน ชวนคนไทยส่งคลิปวิดีโอร่วมฉลองวันออมแห่งชาติ 31 ต.ค.นี้ ในหัวข้อ “เคล็ดลับการออม” ส่งเข้าร่วมประกวดเพื่อสื่อให้คนไทยได้เห็นคุณค่าและความสำคัญของการออมเงิน เริ่มส่งผลงานได้ตั้งแต่บัดนี้เป็นต้นไปจนถึงวันที่ 10 ต.ค.นี้ รางวัลใหญ่มอบเป็นสลากออมสินมูลค่ารวม 3 แสนบาท พร้อมเกียรติบัตร ให้แก่ ผู้ชนะเลิศ รองชนะเลิศ และรางวัลชมเชย
“ฟอลคอนประกันภัย...โพโมะแคร์” ประกันอุบัติเหตุกรณีเด็กหายจากการถูกลักพาตัวครั้งแรกในไทย น่าสงสัยป่านนี้ขายได้กี่รายแล้วหนอ